ຊາວຄຣິສຕຽນ ນິກາຍ Orthodox ສະຫຼອງ ວັນອີສເຕີ
ພະສັງຄະລາດ Filaret ແຫ່ງຢູເຄຣນ ໄຫວ້ວອນ ເພື່ອສັນຕິພາບ ແລະກ່າວວ່າ ພວກເຮົາມີຄວາມໝັ້ນໃຈ ວ່າ ພະເຈົ້າຈະສົ່ງໄຊຊະນະ ມາໃຫ້ພວກເຮົາ ຜາບແພ້ ພວກຮຸກຮານ.
ຊາວຄຣິສຕຽນ ນິກາຍ Orthodox ໃນທົ່ວໂລກ ພາກັນສະເຫຼີມ ສະຫຼອງ ວັນອີສເຕີ ໃນວັນອາທິດມື້ນີ້ ທີ່ຢູເຄຣນ ປະທານາທິບໍດີ Petro Poroshenko ແລະຄອບຄົວ ຂອງທ່ານ ໄດ້ເຂົ້າຮ່ວມໃນພິທີສະຫຼອງວັນອີສເຕີ ທີ່ໂບດ Volo dymyrskyໃນນະຄອນຫຼວງ Kyiv ພະສັງຄະລາດ Filaret ແຫ່ງຢູເຄຣນ ໄດ້ໄຫວວອນເພື່ອສັນຕິ ພາບແລະກ່າວວ່າ  ຊຶ່ງເປັນການເອີ່ຍເຕື້ອງໃສ່ຣັດເຊຍ ທີ່ໄດ້ຍຶດເອົາ ແຫຼມໄຄຣເມຍຂອງຢູເຄຣນ ມາຢູ່ພາຍໃຕ້ການປົກຄອງຂອງຕົນນັ້ນ ທີ່ຣັດເຊຍ ປະທານາທິບໍດີ Vladimir Putin ແລະນາຍົກລັດຖະມົນຕີ Dmitry Medvedev ໄດ້ເຂົ້າຮ່ວມໃນພິທີທາງສາສະໜາ ໃນໂບດChrist the Savior ທີ່ມົສກູ ວັນອີສເຕີ ໝາຍເຖິງວັນທີ່ຊາວຄຣິສຕຽນທັງຫຼາຍ ພາກັນເຊື່ອວ່າ ພະເຢຊູ ຟື້ນຄືນຊີບ ຫຼັງຈາກພະອົງຖືກທໍລະມານກຶງໃສ່ໄມ້ກາງເຂນ ແລະຖືກຝັງໃນຂຸມຝັງສົບ ມາໄດ້ກວ່າ 2 ພັນ ປີ ຜ່ານມາແລ້ວນັ້ນ ສ່ວນພວກຊາວຄຣິສຕຽນ ນິກາຍ ກາໂຕລິກ ແລະໂປຣແຕສຕັງ ໄດ້ພາກັນສະຫຼອງວັນອີສເຕີ ໃນວັນອາທິດແລ້ວນີ້ ອີງຕາມປະຕິທິນ Gregorian